Diari Oficial de la Generalitat Valenciana


Sumari del DOGV 9118, del 01-07-2021 (2021/6371)

RESOLUCIÓ de 2 de juny de 2021, de la Conselleria d'Agricultura, Desenvolupament Rural, Emergència Climàtica i Transició Ecològica i de la Conselleria de Política Territorial, Obres Públiques i Mobilitat, per la qual es modifica l'annex I de la Resolució de 25 d'octubre de 2019, de la Conselleria d'Agricultura, Medi Ambient, Canvi Climàtic i Desenvolupament Rural i de la Conselleria d'Habitatge, Obres Públiques i Vertebració del Territori, per la qual es modifica l'annex I de la Resolució conjunta de 5 de març de 2019, de la Conselleria d'Agricultura, Medi Ambient, Canvi Climàtic i Desenvolupament Rural i de la Conselleria d'Habitatge, Obres Públiques i Vertebració del Territori, per la qual s'estableix l'inventari d'actuacions a realitzar en el marc del Fons Europeu Marítim i de Pesca en els ports pesquers de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9118

Data del DOGV
:   01-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/6371


Data del document
:   02-06-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Conselleria de Política Territorial, Obres Públiques i Mobilitat
    * indústria pesquera

RESOLUCIÓ de 2 de juny de 2021, de la Conselleria d'Agricultura, Desenvolupament Rural, Emergència Climàtica i Transició Ecològica i de la Conselleria de Política Territorial, Obres Públiques i Mobilitat, per la qual es modifica l'annex I de la Resolució de 25 d'octubre de 2019, de la Conselleria d'Agricultura, Medi Ambient, Canvi Climàtic i Desenvolupament Rural i de la Conselleria d'Habitatge, Obres Públiques i Vertebració del Territori, per la qual es modifica l'annex I de la Resolució conjunta de 5 de març de 2019, de la Conselleria d'Agricultura, Medi Ambient, Canvi Climàtic i Desenvolupament Rural i de la Conselleria d'Habitatge, Obres Públiques i Vertebració del Territori, per la qual s'estableix l'inventari d'actuacions a realitzar en el marc del Fons Europeu Marítim i de Pesca en els ports pesquers de la Generalitat. [2021/6371]  
  
  
El dia 21 de maig de 2019 es va publicar la Resolució conjunta de 5 de març de 2019, de la Conselleria d'Agricultura, Medi Ambient, Canvi Climàtic i Desenvolupament Rural i de la Conselleria d'Habitatge, Obres Públiques i Vertebració del Territori, per la qual s'estableix l'inventari d'actuacions a realitzar en el marc del Fons Europeu Marítim i de Pesca en els ports pesquers de la Generalitat. L'annex I d'aquesta resolució, va ser modificat mitjançant la publicada el 12 de desembre d'aqueix mateix any.  
Des d'aquest moment s'han manifestat noves inquietuds per part dels representants d'unes certes confraries, que han posat en coneixement de l'administració la necessitat de completar i adequar l'annex publicat en la mencionada resolució.  
Rebudes aquestes peticions, van ser analitzades en la reunió mantinguda per les subdireccions de Ports i de Pesca el dia 27 d'abril de 2021, en què es va declarar la necessitat de modificar l'últim annex publicat.  
  
Vist l'article primer i la disposició cinquena de l'esmentada resolució, mitjançant la qual s'habilita als directors generals competents en Pesca i en Ports a instruir la resolució mitjançant la qual es modifique l'annex d'aquesta, resolen:  
  
Primer. Objecte  
L'objecte de la present resolució, és la modificació de l'annex I de la Resolució de 25 d'octubre de 2019, de la Conselleria d'Agricultura, Medi Ambient, Canvi Climàtic i Desenvolupament Rural i de la Conselleria d'Habitatge, Obres Públiques i Vertebració del Territori, per la qual es modifica l'annex I de la Resolució conjunta de 5 de març de 2019, de la Conselleria d'Agricultura, Medi Ambient, Canvi Climàtic i Desenvolupament Rural i de la Conselleria d'Habitatge, Obres Públiques i Vertebració del Territori, per la qual s'estableix l'inventari d'actuacions a realitzar en el marc del Fons Europeu Marítim i de Pesca en els ports pesquers de la Generalitat, adequant-lo a les noves propostes rebudes a iniciativa de les confraries de pescadors, d'acord amb el que disposa l'apartat primer i cinqué de l'esmentada resolució.  
  
  
Segon. Modificació de l'annex I «Inventari d'actuacions a realitzar en el marc del Fons Europeu Marítim i de Pesca en els ports pesquers de la Generalitat»  
L'annex I «Inventari d'actuacions a realitzar en el marc del Fons Europeu Marítim i de Pesca en els ports pesquers de la Generalitat» de la Resolució de 25 d'octubre de 2019, de la Conselleria d'Agricultura, Medi Ambient, Canvi Climàtic i Desenvolupament Rural i de la Conselleria d'Habitatge, Obres Públiques i Vertebració del Territori, per la qual es modifica l'annex I de la Resolució conjunta de 5 de març de 2019, de la Conselleria d'Agricultura, Medi Ambient, Canvi Climàtic i Desenvolupament Rural i de la Conselleria d'Habitatge, Obres Públiques i Vertebració del Territori, per la qual s'estableix l'inventari d'actuacions a realitzar en el marc del Fons Europeu Marítim i de Pesca en els ports pesquers de la Generalitat, queda redactat conformement amb l'annex I de la present resolució.  
  
Tercer. Publicació  
Que es publique aquesta resolució en el Diari Oficial de la Generalitat Valenciana.  
  
València, 2 de juny de 2021  
  
Per la Conselleria d'Agricultura, Desenvolupament Rural, Emergència Climàtica i Transició Ecològica, el director general d'Agricultura, Ramaderia i Pesca: Antonio Quintana Martínez.  
  
Per la Conselleria de Política Territorial, Obres Públiques i Mobilitat, la directora general de Ports, Aeroports i Costes: M.ª Luisa Martínez Mora.  
  
  
  
ANNEX I  
Obres destinades a la modernització de les infraestructures pesqueres dels ports competència de la Generalitat.  
  
PORT RELACIÓ  
BORRIANA 1. Cobertes en casetes de ferramentes.  
2. Protecció en la zona d'amarrament del moll pesquer.  
3. Connexions de llum i aigua en el moll de llevant.  
4. Condicionament del magatzem interior de la llotja.  
BENICARLÓ 1. Millora de les condicions sanitàries i de seguretat en el paviment de la llotja.  
2. Adequació dels tancaments exteriors per a millorar l'eficiència tèrmica de l'edifici de la llotja, així com de les condicions sanitàries.  
3. Instal·lació de punts de llum i aigua en el moll pesquer.  
VINARÒS 1. Instal·lació de punts de llum i aigua en el moll de la zona pesquera.  
2. Rehabilitació de les casetes de pescadors, i urbanització de la zona.  
PENÍSCOLA Port:  
1. Instal·lació de nova canalització d'aigua potable.  
2. Instal·lació de torretes en els amarraments d'aigua i llum per a optimitzar el servei racional dels subministraments.  
3. Instal·lació d'un clos, tancant la zona pesquera. Instal·lació de portes corredisses motoritzades.  
4. Construcció d'habitacles per a l'estacionament de vehicles de desembarcament de xarxes i portapalets elèctric.  
5. Construcció d'un xicotet magatzem en la zona de gasolinera, per a emmagatzemar tots els productes destinats a les mesures de seguretat necessàries per a la gasolinera.  
  
Llotja pesquera:  
1. Millora de la marquesina zona carrega/descàrrega compradors.  
2. Millora dels cristalls del sostre del magatzem de caixes.  
3. Modernització de les reixetes i arquetes de clavegueram en zona carrega/descarrega compradors i zona interior de llotja.  
4. Millora de tancaments exteriors de la llotja incrementant els nivells d'eficiència energètica i garanties sanitàries.  
5. Construcció d'una nova oficina en la mateixa llotja o en un edifici annex a la llotja.  
6. Adequació el sòl de la llotja, millores sanitàries i d'higiene i seguretat en el treball.  
7. Millora de les condicions d'aïllament i eficiència energètica de la coberta de la llotja.  
8. Adequació de les instal·lacions per a activitats de turisme pesquer.  
CULLERA 1. Prolongació de la zona d'atracada dotant-la amb més amarraments per a les embarcacions.  
2. Instal·lació de casetes per a pertrets per a cada embarcació interessada.  
3. Instal·lació d'un estenedor de xarxes, amb funció al seu torn de zona de reparació de les xarxes.  
4. Construcció d'unes dependències d'atenció a socis i compradors.  
XÀBIA 1. Instal·lació de portes noves en la llotja. Millora de l'eficiència tèrmica de l'edifici i de les condicions sanitàries.  
2. Pavimentació de la llotja. Millora de les condicions sanitàries i de seguretat i higiene laboral.  
CALP 1. Millora de les condicions sanitàries i de seguretat en el paviment de la llotja.  
2. Adequació de tancaments exteriors en llotja de peixos.  
3. Climatització de la llotja de peixos.  
4. Millores en el moll pesquer: punts d'electricitat, defenses en el moll pesquer, instal·lació d'enllumenat públic, barrera de control d'accessos i sistema de videovigilància de la zona pesquera.  
5. Modernització de la xarxa de subministrament d'aigua potable en el port pesquer.  
6. Instal·lació d'umbracles en la zona de reparació de xarxes de pesca.  
EL CAMPELLO 1. Aïllament i impermeabilització de la coberta. Millora de l'eficiència tèrmica de l'edifici i de les condicions sanitàries.  
2. Adequació de tancaments exteriors de la llotja. Millora de l'eficiència tèrmica de l'edifici i de les condicions sanitàries.  
TORREVIEJA 1. Adequació de les instal·lacions de la llotja a les necessitats actuals, millores sanitàries i de l'eficiència tèrmica de l'edifici així com de les condicions de salut i higiene en el treball.  
2. Adequació de moll pesquer i zones de desembarcament, millorant les condicions de seguretat i salut dels treballadors.  
3. Pantalà per a ús d'embarcacions pesqueres  
GUARDAMAR DEL SEGURA 1. Instal·lació de sòl antilliscant amb redefinició dels pendents (per a permetre una adequada evacuació d'aigües) i obres relacionades (millora de canonades de desguàs).  
2. Climatització de la llotja.  
3. Reparació mur exterior de la llotja, zona de càrrega i descàrrega.  
4. Instal·lació de càmeres de vigilància dins de la llotja.  
DÉNIA 1. Construcció de nova connexió elèctrica i centre de transformació que permeten un increment en l'eficiència energètica de l'edifici.  
2. Adequació d'espais en àrea administrativa de llotja (Arxiu històric i sala multiusos).  
3. Reforma de la biga cantell del moll del port.  
4. Instal·lació de plataforma salva escales per a persones amb mobilitat reduïda.  
PORTS DE LA GENERALITAT 1. Construcció d'un punt de recollida de residus   
«Punt net» en els diferents ports pesquers de la Comunitat.